
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1091-lē

	
	(prot. Nr. 31, 19. §)




Par sabiedrības vajadzībām nepieciešamās nekustamā īpašuma 
Biķernieku ielā, Rīgā (kadastra Nr. 01001230107), daļas atsavināšanu


[bookmark: _Hlk121325913][bookmark: _Hlk221702885]Pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 16. punktu, 73. panta ceturto daļu, Sabiedrības vajadzībām nepieciešamā nekustamā īpašuma atsavināšanas likuma 4. pantu, 9. panta pirmo daļu un 20. panta pirmo daļu, Zemes ierīcības likuma 5. panta 4. punktu, 8. panta pirmās daļas 3. punktu, Civillikuma 2002. pantu un Ministru kabineta 15.03.2011. noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam” 36.1. apakšpunktu, ņemot vērā Rīgas domes 08.07.2026. lēmumu Nr. RD-26-897-lē “Par Rīgas attīstības programmas 2022.–2027. gadam aktualizētā Rīcības plāna un Investīciju plāna 2026. un 2027. gadam apstiprināšanu” (Investīciju plāna 2026. un 2027. gadam projekta ID APS0957.08), Rīgas domes 04.07.2017. iekšējos noteikumus Nr. 2 “Sabiedrības vajadzībām nepieciešamo nekustamo īpašumu atsavināšanas kārtība Rīgas valstspilsētas pašvaldībā”, Rīgas domes Satiksmes un transporta lietu komitejas (tagad – Rīgas domes Ārtelpas un mobilitātes komiteja) 12.05.2025. lēmumu “Par atzinuma sniegšanu par zemesgabalu atsavināšanu gājēju un veloceliņa izbūvei Biķernieku ielā, posmā no TC “IKEA” līdz pilsētas robežai” (sēdes prot. Nr. 89, 1. §), Rīgas domes Pilsētas īpašuma komitejas 18.08.2026. lēmumu “Par 08.06.2026. un 15.06.2026. noteikto atsavināšanas atlīdzību apstiprināšanu, kā arī 2026. gada objektu iegādes saraksta papildināšanu” (sēdes prot. Nr. 21, 90. §), SIA “GEOPOLS.LV” 10.03.2026. zemes vienības ar kadastra apzīmējumu 01001230107 sadales plānu, īpašnieka 02.06.2026. iesniegumu (reģistrēts 03.06.2026. ar Nr. DIA-26-123-pi), Rīgas dome nolemj: 

[bookmark: _Hlk180482681][bookmark: _Hlk225423312][bookmark: _Hlk163894359]1. Atsavināt sabiedrības vajadzībām nepieciešamo nekustamā īpašuma Biķernieku ielā, Rīgā (kadastra Nr. 01001230107; turpmāk – Nekustamais īpašums), kas sastāv no zemes vienības (kadastra apzīmējums 01001230107) ar kopējo platību 175 647 m2, daļu – zemes vienības daļu 804 m2 platībā (ko veido divas atsevišķas daļas: daļa “A1” 721 m2 platībā un daļa “A2” 73 m2 platībā, kas uzrādītas SIA “GEOPOLS.LV” 10.03.2026. zemes vienības ar kadastra apzīmējumu 01001230107 sadales plānā ar apzīmējumu “A1” un “A2”; turpmāk – Zemes vienības daļas “A1” un “A2”), to pērkot par kopējo atlīdzību 15 500 euro (piecpadsmit tūkstoši pieci simti euro), ievērojot, ka:
[bookmark: _Hlk164073683][bookmark: _Hlk163893030]1.1. Zemes vienības daļas “A1” un “A2” atrodas transporta infrastruktūras teritorijā (Biķernieku ielas sarkanajās līnijās) un ir nepieciešamas Pašvaldību likuma 4. panta pirmās daļas 3. punktā noteiktās pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību – izpildes nodrošināšanai, proti, projekta “Velo un gājēju infrastruktūras izbūve Biķernieku ielas posmā no Juglas ielas līdz Ropažu novada robežai” (projekta ID APS0957.08) īstenošanai; 
1.2. Zemes vienības daļas “A1” un “A2” zemes ierīcības ceļā nodalāmas no zemes vienības (kadastra apzīmējums 01001230107) un reģistrējamas Nekustamā īpašuma valsts kadastra informācijas sistēmā un zemesgrāmatā.

2. Noteikt, ka:
[bookmark: _Hlk48577558]2.1. Zemes vienības daļu “A1” un “A2” pirkuma līgums slēdzams, ja Nekustamais īpašums nav apgrūtināts ar lietu un saistību tiesībām, izņemot Nekustamā īpašuma valsts kadastra informācijas sistēmā reģistrētos apgrūtinājumus un lēmuma 3.1. apakšpunktā minēto aizlieguma atzīmi;
2.2. Zemes vienības daļu “A1” un “A2” pirkuma līgumā iekļaujams nosacījums, ka ne vēlāk kā 10 dienu laikā pēc pirkuma līguma noslēgšanas Nekustamā īpašuma īpašnieks pilnvaro Rīgas valstspilsētas pašvaldības Īpašuma departamentu un/vai zemes ierīkotājus, kuri publiskā iepirkuma procedūras rezultātā ieguvuši tiesības sniegt mērniecības pakalpojumus Rīgas valstspilsētas pašvaldības Īpašuma departamenta vajadzībām, veikt nepieciešamās darbības zemes vienības (kadastra apzīmējums 01001230107) sadalīšanai, lai zemes ierīcības ceļā atdalītu Zemes vienības daļas “A1” un “A2” un reģistrētu tās Nekustamā īpašuma valsts kadastra informācijas sistēmā un zemesgrāmatā, kā arī pilnvaro Rīgas valstspilsētas pašvaldību Nekustamā īpašuma īpašnieka vārdā veikt visas nepieciešamās darbības Nekustamā īpašuma sadalīšanai un Rīgas valstspilsētas pašvaldības īpašuma tiesību uz Zemes vienības daļām “A1” un “A2” nostiprināšanai zemesgrāmatā.

3. Uzdot Rīgas valstspilsētas pašvaldības Īpašuma departamentam:
3.1. sagatavot un iesniegt Rīgas pilsētas tiesai nostiprinājuma lūgumu par aizlieguma atzīmes – bez Rīgas valstspilsētas pašvaldības rakstveida piekrišanas aizliegts Nekustamo īpašumu atsavināt, sadalīt, dāvināt un apgrūtināt ar lietu un saistību tiesībām – ierakstīšanu Rīgas pilsētas zemesgrāmatas nodalījumā Nr. 100000583750 un pārstāvēt Rīgas valstspilsētas pašvaldības intereses, ja tiek pieprasīta minētā Rīgas valstspilsētas pašvaldības rakstveida piekrišana;
3.2. sagatavot Zemes vienības daļu “A1” un “A2” pirkuma līguma projektu, tajā paredzot, ka:
3.2.1. Rīgas valstspilsētas pašvaldība apņemas:
3.2.1.1. ne vēlāk kā 20 dienu laikā pēc pirkuma līguma noslēgšanas samaksāt Nekustamā īpašuma īpašniekam lēmuma 1. punktā minēto atlīdzību;
[bookmark: _Hlk534629953]3.2.1.2. 12 mēnešu laikā pēc pirkuma līguma noslēgšanas veikt nepieciešamās darbības, nodrošinot lēmuma 1.2. apakšpunktā minēto zemes ierīcības darbu veikšanu, nosakot, ka, ja objektīvu iemeslu dēļ 12 mēnešu laikā nevar veikt nepieciešamās darbības, lai Nekustamā īpašuma valsts kadastra informācijas sistēmā un zemesgrāmatā reģistrētu zemes ierīcības rezultātā jaunizveidotās zemes vienības, Rīgas valstspilsētas pašvaldība var vienpusēji pagarināt šajā punktā paredzēto darbību veikšanas termiņu, par to rakstveidā informējot Nekustamā īpašuma īpašnieku;
3.2.1.3. nodrošināt, ka divu mēnešu laikā pēc zemes ierīcības rezultātā jaunizveidoto zemes vienību reģistrēšanas Nekustamā īpašuma valsts kadastra informācijas sistēmā un zemesgrāmatā tiek parakstīti nostiprinājuma lūgumi Rīgas pilsētas tiesai Rīgas valstspilsētas pašvaldības īpašuma tiesību uz Zemes vienības daļām “A1” un “A2” (jaunizveidotās zemes vienības) nostiprināšanai zemesgrāmatā, kā arī lēmuma 3.1. apakšpunktā minētās aizlieguma atzīmes dzēšanai;
3.2.2. Nekustamā īpašuma īpašnieks apņemas:
3.2.2.1. veikt nekustamā īpašuma nodokļa savlaicīgu samaksu;
3.2.2.2. nodrošināt Zemes vienības daļu “A1” un “A2” kopšanu un uzturēšanu līdz Rīgas valstspilsētas pašvaldības īpašuma tiesību uz Zemes vienības daļām “A1” un “A2” nostiprināšanai zemesgrāmatā ar nosacījumu, ja netiek uzsākti lēmuma 3.2.2.3. apakšpunktā minētie būvniecības darbi;
3.2.2.3. piekrist būvniecības darbu veikšanai Zemes vienības daļās “A1” un “A2” pēc pirkuma līguma noslēgšanas;
3.2.2.4. izdot lēmuma 2.2. apakšpunktā minēto pilnvaru.

4. Noteikt, ka Zemes vienības daļas “A1” un “A2” par lēmuma 1. punktā minēto atlīdzību un ar šajā lēmumā minētajiem nosacījumiem ir pērkamas arī no Nekustamā īpašuma iespējamiem nākamajiem ieguvējiem, ja tādi ir pirkuma līguma noslēgšanas brīdī un ja viņu īpašuma tiesības ir ierakstītas zemesgrāmatā.

[bookmark: _Hlk63152513]5. Noteikt, ka visus nepieciešamos izdevumus saistībā ar Zemes vienības daļu “A1” un “A2” iegūšanu Rīgas valstspilsētas pašvaldības īpašumā, tostarp izdevumus par zemes ierīcības darbiem Nekustamā īpašuma sadalīšanai, maksu par Valsts zemes dienesta sniegtajiem pakalpojumiem, zemesgrāmatu kancelejas nodevas un izdevumus par notariālajiem pakalpojumiem, sedz Rīgas valstspilsētas pašvaldība.

6. Uzdot Rīgas valstspilsētas pašvaldības Finanšu departamentam samaksāt lēmuma 1. punktā minēto atlīdzību no Rīgas valstspilsētas pašvaldības pamatbudžeta programmas 01.32.00. “Zemes, uz kuras atrodas pašvaldības institūcijas, atpirkšana un nekustamā īpašuma iegāde pašvaldības izpildinstitūciju vajadzībām” līdzekļiem.

7. Uzdot Rīgas valstspilsētas pašvaldības Īpašuma departamentam samaksāt lēmuma 5. punktā minētos izdevumus no Rīgas valstspilsētas pašvaldības pamatbudžeta programmas 03.01.00. “Rīgas valstspilsētas pašvaldības Īpašuma departamenta darbības un nekustamā īpašuma izmantošanas procesu nodrošinājums” līdzekļiem.

[bookmark: _Hlk155958984]8. Noteikt, ka valdījuma tiesības uz Zemes vienības daļām “A1” un “A2” pēc lēmuma 1. punktā minētās atlīdzības samaksas īsteno Rīgas valstspilsētas pašvaldības Ārtelpas un mobilitātes departaments.



[bookmark: _Hlk121325932][bookmark: _Hlk167208174]9. Rīgas valstspilsētas pašvaldības Īpašuma departaments, Rīgas valstspilsētas pašvaldības Finanšu departaments un Rīgas valstspilsētas pašvaldības Ārtelpas un mobilitātes departaments atbilstoši savai kompetencei ir atbildīgi par lēmuma izpildi.


Pielikumā:	SIA “GEOPOLS.LV” 10.03.2026. zemes vienības ar kadastra apzīmējumu 01001230107 sadales plāns.



	Rīgas domes priekšsēdētāja vietnieks 
	E. Ratnieks




Redisone 67037580
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
image1.jpeg




